stanford-oval/wikipedia huggingface dataset:
פרד הגרטי

| --- | --- |
אין תמונה חופשית
 לידה:  14 ביולי 1918 הונגריה (1867–1918) בודפשט, ממלכת הונגריה
 פטירה:  26 ביולי 2002  (בגיל 84) הממלכה המאוחדת דרבי, דרבישייר, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  1949–1990 (כ־41 שנים)
 פרופיל ב-IMDb
 
פרד הגרטי (באנגלית: Fred Haggerty;‏ 14 ביולי 1918 – 26 ביולי 2002) היה שחקן ופעלולן בריטי יליד הונגריה.
את דרכו בעולם הקולנוע החל ב-1949 בסרט "דרכון לפימליקו". בהמשך שיחק בסרטים "קפטן הוריישיו הורנבלואר", "רופא בלב ים", "העכבר ששאג", "זאב אמריקאי בלונדון" ו"מי הפליל את רוג'ר רביט". כמו כן, הופיע בשלושה סרטים מסדרת סרטי ג'יימס בונד: "מרוסיה באהבה", "קזינו רויאל" (הפקה לא רשמית) ו"המרגלת שאהבה אותי".
הערות שוליים

↑  פרד הגרטי, במסד הנתונים הקולנועיים IMDb (באנגלית)
Afterglow (שיר של אד שירן)

Afterglow (בעברית: דמדומי ערב) הוא סינגל של הזמר האנגלי אד שירן. הסינגל פורסם ב-21 בדצמבר 2020, ומציין את הסינגל הראשון של שירן מזה למעלה מ-18 חודשים.
השיר הגיע למקום הראשון במצעד המדיה פורסט הישראלי, למקום שני במצעד הסינגלים הבריטי, וכן הגיע לעשירייה הראשונה בכעשרה מצעדי עשר מדינות אחרות, בהן אוסטרליה ושווייץ. בנוסף, הפך השיר לסינגל ה-13 שנכנס לעשירייה הראשונה במצעד 40 השירים למבוגרים של בילבורד, המספר הרב ביותר של שירים במצעד זה לאמן סולו זכר.
רקע

ב-20 בדצמבר 2020, לאחר שלקח הפסקה מהחיים הציבוריים, חזר שירן לרשתות החברתיות כדי להכריז על הסינגל החדש שלו: "היי חבר'ה. 'Afterglow' הוא שיר שכתבתי בשנה שעברה שרציתי להוציא עבורכם". הוא המשיך והסביר כי השיר הוא "לא הסינגל הראשון מהאלבום הבא" אלא רק שיר שהוא אוהב. השיר עוסק כמסעו של שירן באנטארקטיקה עם אשתו, שרי סיבורן.
ביקורות

גיל קאופמן מבילבורד תיאר את השיר כ"בלדה אקוסטית" הכוללת "פזמון רודף". זואי היילוק מוולטר השוותה את השיר לאלבומי ההפתעה האחרונים של טיילור סוויפט, ואמרה כי שירן "הוציא דף מהספר של טיילור סוויפט והפתיע את המעריצים בסינגל חדש", והמשיכה ותיארה את הרצועה כאחד מ-"הבאנגרים האקוסטיים" שלו. מורגן היינס מ-USA Today טענה כי השיר מלווה ב-"מנגינה נימוחה", ו-"משדר תחושה של אינטימיות בזמן רגשי בין אוהבים".
וידאו קליפ

ביום יציאת הסינגל, 21 בדצמבר 2020, עלה לחשבון היוטיוב של שירן הקליפ ההופעה הרשמי של השיר. בקליפ, מופיע שירן כאשר הוא מנגן בגיטרה אקוסטית ומבצע את השיר.
נכון ליוני 2021, צבר הקליפ כ-91 מיליון צפיות.
קרדיטים

הקרדיטים לקוחים מטיידל.
אד שירן - שירה, גיטרה, קולות רקע, הפקה
פרד אגיין - בס, תכנות, מפיק
מרקו פריסי - סינתיסייזר
ג'יאמפאולו ג'ק פריסי - ווקודר
סטיוארט הוקס - מיקסינג
מארק ספייק סטנט - מאסטרינג
מאט וולאך - עוזר מיקסינג
פריסי - מעצב סאונד, מפיק
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 13 |  |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 7 |  |
|  איטליה | מצעד הסינגלים האיטלקי | 16 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 29 |  |
|  ארצות הברית | מצעד 40 שירי המיינסטרים | 16 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד השירים האלטרנטיביים למבוגרים | 38 |  |
|  גרמניה | GfK – טופ 100 | 10 |  |
|  הולנד | מצעד 40 הסינגלים ההולנדיים | 15 |  |
|  הונגריה | Rádiós Top 40 | 39 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 8 |  |
|  חבר המדינות | טופ-היט | 33 |  |
|  ישראל | מדיה פורסט ישראל | 1 |  |
|  מלזיה | RIM | 14 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 12 |  |
|  סינגפור | RIAS | 8 |  |
|  סלובניה | SloTop50 | 9 |  |
|  סלובקיה | ČNS IFPI | 1 |  |
|  פולין | ZPAV | 44 |  |
|  פינלנד | המצעדים הפיניים הרשמיים | 19 |  |
|  פלנדריה | אולטראטופ 50 | 5 |  |
|  צ'כיה | ČNS IFPI | 5 |  |
|  צרפת | SNEP | 129 |  |
|  קנדה | קנדה הוט 100 | 10 |  |
|  קרואטיה | טופ ליסטה | 1 |  |
|  רומניה | מצעד השירים הרומני | 76 |  |
|  רוסיה | טופ-היט | 28 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 2 |  |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה | 30,000 |
| קנדה (Music Canada) | זהב | 40,000 |
| איטליה (FIMI) | פלטינה | 70,000 |
| בריטניה (BPI) | כסף | 200,000 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 18 בדצמבר 2020 | רדיו להיטים עכשוויים | אסיילום |  |
| עולם | 21 בדצמבר 2020 | הורדה דיגיטלית • הזרמת מוזיקה | אסיילום |  |
B.I.T.C.H

"B.I.T.C.H" (בעברית: "כ.ל.ב.ה"; מוכר כ-"B.I.T.C.H.") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, Suga. הוא יצא לאור ב-24 בינואר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיני-אלבום.
השיר הגיע למקום האחד-עשר במצעד המוזיקה האוסטרלי, והשלושים-ואחד במצעד הבילבורד הוט 100.
רקע וכתיבה

השיר נכתב על ידי מייגן די סטליון לבדה והופק על ידי הלובה ביטס. כמה שבועות לפני צאת השיר הזה כסינגל הראשון מתוך המיני-אלבום Suga, הוציאה די סטליון ביחד עם טיי דולה סיין וניקי מינאז', את הלהיט "Hot Girl Summer", אשר הצליח להגיע אל המקום האחת עשרה במצעד הבילבורד הוט 100.
עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-22 מיליון השמעות.
וידאו קליפ

טרם יצא הווידאו קליפ המלא של השיר, העלתה מייגן די סטליון לערוץ היוטיוב שלה ב-24 בינואר 2020, יום צאתו של השיר כסינגל, את האודיו הרשמי שלו.
ביממה אחת, צבר האודיו למעלה ממיליון צפיות. נכון למרץ 2020, מונה הצפיות של האודיו עומד על למעלה מ-11 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  ארצות הברית | בילבורד הוט 100 | 31 |  |
|  ארצות הברית | מצעד שירי ה-R&B/היפ-הופ | 15 |  |
|  ארצות הברית | מצעד שירי הראפ | 11 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

1 2 3  Megan Thee Stallion – B.I.T.C.H. (באנגלית), נבדק ב-2020-03-01
1 2  Megan Thee Stallion's 'B.I.T.C.H.' Lyrics, Billboard, ‏2020-02-04
↑  ARIA CHART WATCH #538, auspOp, ‏2019-08-17 (באנגלית)
↑  Megan Thee Stallion, Billboard
↑  Megan Thee Stallion, Billboard
↑  B.I.T.C.H., נבדק ב-2020-03-01
1 2  Megan Thee Stallion - B.I.T.C.H. (Official Audio)
↑  YouTube Stats of Megan Thee Stallion - B.I.T.C.H. (Official Audio), kworb.net
↑  Gold & Platinum, RIAA (באנגלית)
| מייגן די סטליון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Good News • Traumazine • Megan |  |
| מיקסטייפים | Fever • Something for Thee Hotties |  |
| מיני-אלבומים | Make It Hot • Tina Snow • Suga |  |
| סינגלים | "Cocky AF" • "Big Ole Freak" • "Sex Talk" • "Realer" • "Hot Girl Summer" • "All Dat" • "Ride or Die" • "Diamonds" • "B.I.T.C.H" • "Captain Hook" • "Freak" • "Savage" • "Girls in the Hood" • "Don't Stop" • "Body" • "Cry Baby" • "I'm a King" • "On Me (Remix)" • "Thot Shit" • "Butter (Remix)" • "SG" • "Megan's Piano" • "Sweetest Pie" • "Plan B" • "Pressurelicious" • "Her" • "Ungrateful" • "Cobra" • "Not My Fault" • "Hiss" • "Wanna Be" • "Boa" • "Mamushi" |  |
| השתתפות בסינגלים | "Talk (Remix)" •  "She Live" • "Pose (Remix)" • "Big Booty" • "RNB" • "WAP" • "Thick (Remix)" • "34+35 (Remix)" • "Beautiful Mistakes" • "It Was a... (Masked Christmas)" • "Lick" • "Bongos" |  |
| שירים אחרים | "Cash Shit" • "Shots Fired" • "Anxiety" • "Otaku Hot Girl" |  |
| סיבובי הופעות | "Hot Girl Summer Tour" |  |
| --- | --- |
בקרת זהויות :  MusicBrainz release group: a068c47e-4d96-4012-ac78-202540a8571a
עומר אדם

| --- | --- |

עומר אדם
 לידה:  22 באוקטובר 1993 (בן 31) קרוליינה הצפונית, ארצות הברית
 שם לידה:  עומר אדם 
 מוקד פעילות:  ישראל ישראל
 תקופת הפעילות:  מ-2009
 עיסוק:  זמר
 סוגה:  פופ • פופ-ים תיכוני • מזרחית • דאנס
 שפה מועדפת:  עברית 
 חברת תקליטים:  P.a.i LTD, ארומה מיוזיק, סינגולד, NMC
 בת זוג:  יעל שלביה (2022–2025)
 פרופיל ב-IMDb
 
עומר אדם, 2015
עומר אדם (נולד ב-22 באוקטובר 1993) הוא זמר ישראלי.
ביוגרפיה

אדם נולד בקרוליינה הצפונית שבארצות הברית ליניב ושרון. בגיל שלוש חזר עם משפחתו לישראל. התגורר במושב משמר השבעה עד 2017. בשנת 2005 השתתף בתחרות השירים "שיר נולד", כששר לצדו של טל מוסרי את השיר "ילד פלא".
מוצא משפחתו קווקזי מצד האב, ואשכנזי מצד אימו. אביו רס"ן יניב אדם, שימש סגן מפקד יחידת שלדג וסמג"ד של גדוד הצנחנים 202. סבתו מצד אימו היא האמנית אביבה שמר וסבו הוא אלוף-משנה וניצב משנה שמואל אדם, שהוא בן דודו של האלוף יקותיאל אדם. קרוב משפחה נוסף הוא יקותיאל רבאייב, שנפל בהגנה על פתח תקווה כשומר המושבה ב-1917. אדם שירת בבה"ד 20 כחייל בחיל החימוש.
ביוגרפיה > 2009–2010: כוכב נולד ואלבום נמס ממך

עומר אדם השתתף בעונה השביעית של התוכנית "כוכב נולד". במהלך העונה חשף הבלוגר עומרי חיון כי אדם זייף את גילו האמיתי ברישום לתוכנית והצהיר כי הוא בן 16, אף על פי שהיה רק בן 15 – מתחת לגיל המינימום המוגדר בתקנות התוכנית. בעקבות החשיפה הודיע אדם על פרישה מהתוכנית.
בהמשך שנת 2009 הוציא אדם סינגל בכורה שנקרא "להיאבד ברוח" ולאחריו הוציא את הסינגל "אל תבכי". בתחילת 2010 הוציא את הסינגלים "את בליבי", "נמס ממך" ובסוף חודש יולי הוציא סינגל נוסף, "חוזה בנשמה", שהיה שיר הנושא של התוכנית "חתונת השנה" בערוץ 2. באוגוסט של אותה שנה הוציא את השיר "הופה", תרגום עברי לשיר "OPA" של הזמר היווני גיאורגוס אלקאיוס שבוצע באירוויזיון 2010 (שם השיר ביוונית: Ωπα), ובדצמבר 2010 הוציא את אלבומו הראשון "נמס ממך".
ביוגרפיה > 2011–2012: ילד טוב ילד רע

בשנת 2011, כחודשיים לאחר צאת אלבומו, הוציא אדם את הסינגל הראשון "מאושרת" שנכלל בתוך פרויקט האוסף "אחד סוכר שחור חזק". ב-15 ביוני 2011, כשהיה בן 17 ושמונה חודשים, הופיע לראשונה בפני קהל של אלפי אנשים בתיאטרון קיסריה, והפך לזמר הצעיר ביותר שהופיע בקיסריה.
בינואר 2012 הוציא אדם את הסינגל "אל תחפשי". השיר נכלל באלבומו "ילד טוב ילד רע", שיצא לאור ב-29 בינואר. מתוכו התפרסמו גם השירים "מאושרת" ו"בניתי עלייך". בהמשך אותה שנה השתתף לצד סוכנו האישי אסף אטדגי בסדרת הדוקו-ריאליטי "הסוכנים".
ביוגרפיה > 2013: מוזיקה ושקט

ביוני 2013 השתתף אדם במסגרת הפעילות הרשמית של שבוע הגאווה בתל אביב, וביצע את השיר "תל אביב", השיר המרכזי שליווה את מצעד הגאווה בתל אביב והאירועים מסביבו. אדם השתתף כזמר אורח באירוע המרכזי של מצעד הגאווה. בשנת 2013 הוא גם הוציא את האלבום "מוזיקה ושקט", וזכה בפרס כפתור הכסף מיוטיוב באותה שנה.
ביוגרפיה > 2014–2015: מודה אני

בשנת 2014 הוציא עומר אדם את השיר "נועצת מבט". באותה שנה הוציא גם את השיר "מהפכה של שמחה" ביחד עם הזמר ליאור נרקיס, והוציא את השיר "מודה אני". בשנת 2015 שר את שיר הנושא של הסדרה "זגורי אימפריה".
אדם ביצע את השיר "זמר שלוש התשובות" שבוצע במקור על ידי רבקה זהר וחודש בעבר על ידי זהבה בן, בגרסה מחודשת נוספת שבה – בשונה מהגרסאות הקודמות – הגבר עושה הכל למען האישה ולא להפך.
במאי 2015 הוציא את השיר "בוקרשט". באוגוסט של אותה שנה יצא אלבומו הרביעי של אדם "מודה אני", ובהמשך השנה הוציא אדם אלבום הופעה משותף ביחד עם משה פרץ, בעקבות המופע המשותף שלהם "מהפכה".
ביוגרפיה > 2016–2017: אחרי כל השנים

בינואר 2016, הוציא אדם את הסינגל "אחרי כל השנים". השיר זכה להצלחה והגיע למקום הראשון במצעד הפזמונים של רשת ג' ושל רדיו אמצע הדרך, ולמקום השני של מצעד הפזמונים של מדיה פורסט, כמו כן, זכה השיר בפרס אקו"ם על הישג השנה על שם משה וילנסקי. באפריל 2017, הוציא אדם את הסינגל "שדות של תירוצים".
בשנת 2016 דחה אדם הצעה להופיע בפסטיגל בשל רצונו שלא להופיע בשבתות. שנה לאחר מכן השתתף בפסטיגל כאשר לראשונה בתולדותיו לא התקיימו הופעות בשבת בגלל דרישתו זו של אדם. בפסטיגל בשנה זו שנקרא "סטורי פסטיגל" השתתפו לצד אדם לי בירן, דניאל גד, שירה לוי, מיקי קם ועוד.
ב-13 בפברואר 2017 הוציא את האלבום "אחרי כל השנים". בפברואר 2017 הוציא את השיר "מביט מהצד" שהגיע למקום ה-18 במצעד השנתי של גלגלצ לשנת תשע"ז ולמקום ה-17 במצעד השנתי של רשת גימל. ב-26 במרץ, הוציא את השיר "מזל" ביחד עם אייל גולן, שנכלל באלבומו החדש של גולן "לא פשוט להיות פשוט".
ביוני יצא הסינגל "פרדייז". ביולי יצא הסינגל "פעם בחיים", הסינגל עצמו הגיע למקום ה-6 במצעד השנתי של גלגלצ לשנת תשע"ז. באותו חודש הוציא גם את השיר "בסוף הכל חולף", שהגיע למקום ה-4 באותו מצעד.
באוקטובר 2017 פורסם שאדם נבחר להיות הפרזנטור המקומי למותג האופנה "Mango" הספרדי. בחודש זה הוציא את הסינגל "ככה זה מרגיש להתאהב", דואט עם אליאנה תדהר מתוך "סטורי של פסטיגל". חודשיים לאחר מכן הוציא עם שלמה ארצי דואט, שכתב ארצי, בשם "לא הפסקתי לחפש אותך".
ביוגרפיה > 2018–הווה: 5 בום! ו-Omer

בינואר 2018 הוציא אדם את הסינגל "שני משוגעים". השיר נבחר למקום הראשון במצעד העברי השנתי של גלגלצ ואתר ynet לשנת תשע"ח (2018).
במרץ 2018 הוציא אדם את השיר "חברות שלך". בהמשך השנה הוציא את השיר "בחורים טובים". השיר הואשם בטרנספוביה בעקבות שורה פוגענית הלועגת לנשים הטרנסג'נדריות בתאילנד: "וגילינו בתאילנד שהבנות לא בדיוק בנות".
ב-24 במאי 2018, אדם שבר שיא כשמכר תוך שעה 30 אלף כרטיסים להופעה באצטדיון סמי עופר בעיר חיפה.
במהלך שנת 2019 החל אדם להופיע כפרזנטור של בזק, בפרסומות של החברה בשיתוף עם גידי גוב. במאי 2019 רכש אדם, יחד עם קבוצת משקיעים, את מלון נווה אטי"ב.
ב-6 ביוני הוציא אדם את המיני-אלבום הראשון שלו "5 בום!", המכיל חמישה שירים שכולם יצאו כסינגלים באותו היום ("יום השישי", "תתן לה פרחים", "תגידו לה & אהבה מטורפת", "טמפרטורה" ו"שיר הרווק"). ביולי 2019, הופיע אדם לראשונה בפארק הירקון מול קהל של כ-50,000 איש.
ב-1 בינואר 2020 הוציא את אלבום האולפן השישי שלו, "Omer". כמו כן מתוכו הוציא את הסינגלים "ניפגש בשמחות", "כתבתי עלייך שיר" ו-"Beg", בשיתוף הזמרת נטע ברזילי. ב-26 בפברואר, הוציא את הסינגל "יש דברים שלא עושים" המשמש כפרסומת לרשת "אופטיקנה". בחודש אפריל הופיע אדם בערב יום העצמאות ה-72 למדינת ישראל, במסגרת המשדר המרכזי של ערוץ רשת 13. ב-6 באפריל, הוציא יחד עם המוזיקאי אליה רוסיליו את הסינגל "השתגע העולם" במסגרת הפרויקט "המחברת של אליה".
ב-31 בדצמבר 2020 הוציא יחד עם המוזיקאי צ'יקו קסטיו מלהקת Gipsy Kings את הסינגל "Todo és la musica".
בפברואר 2021 יצא מיני-אלבומו השני, The 8, אשר כולל חמישה שירים של אדם שהודלפו קודם לכן ושלושה סינגלים נוספים.
ב-22 באפריל 2021 הוציא לאור את השיר "פרצופים" וב-5 במאי את "ירושלים". באוגוסט 2021 הוציא את המיני-אלבום 3, הכולל שלושה שירים. בהמשך החודש, הוציא את השיר "Dale Mami" יחד עם הזמר הפוארטו ריקני ניקי ג'אם.
בדצמבר 2021 הוציא את הסינגל "קאקדילה" שעורר סערה ציבורית, בטענה כי הוא "בעל גוון פוגעני כלפי נשים יוצאות חבר המדינות". להגנתו טען שהוא ממוצא קווקזי ולכן השיר הוא הומור עצמי.
ב-1 ביוני 2023 הוציא לאור את אלבומו השביעי, סוף העולם ובו שיתופי פעולה עם איזי ודויד ברוזה. ב-24 באוגוסט, הוציא את הסינגל "סטלות", גרסת כיסוי לשיר של המוזיקאי הישראלי, שרק. השיר הגיע למקום ה-12 במצעד ההיטליסט. ב-13 בספטמבר הוציא לאור השיר "לא לבד" של פרויקט ותן חלקנו ביחד עם אביב אלוש.
באוקטובר 2023 הוציא עם אינפקטד מאשרום את "תרקוד לנצח" לזכר נרצחי הטבח במסיבת הטבע ליד רעים. בנובמבר 2023, אדם והראפר שרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואלעד אוחיון, שנהרגו כשחילצו תושבים מאופקים במהלך טבח שבעה באוקטובר. השיר הוא מאשאפ של "מדברים על שלום" ו"השמחה" של צ'ולו. השיר הגיע למקום ה-35 במצעד ה"היטליסט" של מאקו.
בפברואר 2024 פורסם כי מתנהלים מגיעים עם אדם הצפוי להופיע בטקס הדלקת המשואות ביום העצמאות בהר הרצל.
ב-21 במרץ, הוציא אדם המיני-אלבום "חמישה לילות". ב-16 באפריל, הוציא את הסינגל "צמוד צמוד", ביחד עם שרק ואודיה. ב-26 במאי, הוציא את הסינגל "ראיתי עולם", ביחד עם שרק. ב-15 בספטמבר אדם הוציא את השיר "עברנו הכל". ב-1 באוקטובר אדם הוציא גרסה לשיר "עכשיו התור לאהבה" של עוזי חיטמן. עומר אדם צילם קליפ לשיר כשהוא לבוש במדי צה"ל, אך ההקשר הוא השתתפות בפרויקט של בנק לאומי, שמטרתו "לחתן את לוחמי ולוחמות המילואים".
ביוגרפיה > פעילות עסקית

בדצמבר 2015 הקים עומר אדם ביחד עם משפחתו את קבוצת P.A.I Ltd (פי איי אי פרודקשן אדם אינבסמנט בע"מ) ההמתמחה ביצוג אמנים והשקעות. החברה מייצגת אמנים כגון עומר אדם עצמו, אושר כהן, אודיה, גל אדם, רואי אדם ושרק.
ב-2018 החלה החברה בשיתוף פעולה עם מותג המשקפיים Verso, ובשנת 2019 הצטרפה גם חברת אופטיקנה לשיתוף הפעולה, שבמסגרתו היה עומר אדם לפרזנטור של המותג בישראל. יעדי המכירות לא הושגו והחל סכסוך משפטי בין שלוש החברות. בשנת 2021 חזר אדם לשמש כפרזנטור של המותג מבלי להיות שותף בו.
בשנת 2021 השקיעה P.A.I כ-80 מיליון שקל בהקמת חוות שרתים תת-קרקעית בעפולה, יחד עם קבוצת אירופה ישראל ווקרן ליאן גרופ. בשנת 2022 השקיעה עם אותן שותפות בחוות שרתים ליד בית שמש.
חיים אישיים

בינואר 2023 עבר אדם להתגורר בדובאי, יחד עם בת זוגו יעל שלביה. במאי 2023, לאחר כחמישה חודשים, חזרו השניים לישראל והתגוררו במשמר השבעה. ב-2025 נפרדו השניים לאחר שלוש שנות זוגיות.
דיסקוגרפיה > אלבומי אולפן

2010: נמס ממך
2012: ילד טוב ילד רע
2013: מוזיקה ושקט
2015: מודה אני
2017: אחרי כל השנים
2020: Omer
2023: סוף העולם
2024: לחנים שבורים
דיסקוגרפיה > מיני אלבומים

2019: 5 בום!
2021: The 8
2021: 3
2022: לכאורה (עם סטטיק ובן אל תבורי)
2024: חמישה לילות
דיסקוגרפיה > אלבומי הופעה

2015: מהפכה! (Live) (בשיתוף משה פרץ)
2017: אחרי כל השנים (Live)
2021: לייב - פארק הירקון (Live)
2024: מנורה 2024 (Live)
All Along the Watchtower

| --- | --- |
עטיפת סינגל הולנדי (נובמבר 1968)
עטיפת סינגל הולנדי (נובמבר 1968)
 שיר בביצוע בוב דילן
 מתוך האלבום John Wesley Harding
 יצא לאור:  27 בדצמבר 1967
 תאריך הקלטה:  6 בנובמבר 1967
 מקום הקלטה:  Columbia Studio A, נאשוויל, טנסי
 סוגה:  פולק רוק
 שפה:  אנגלית 
 אורך:  2:30
 חברת תקליטים:  קולומביה רקורדס
 כתיבה:  בוב דילן
 לחן:  בוב דילן 
 הפקה:  בוב ג'ונסטון
 
"All Along the Watchtower" (בעברית: לאורך מגדל השמירה) הוא שיר של הזמר האמריקאי-יהודי בוב דילן מתוך אלבום האולפן השמיני שלו, John Wesley Harding משנת 1967. השיר נכתב על ידי דילן והופק על ידי בוב ג'ונסטון. מילות השיר, שבגרסתו המקורית מכילות שתים עשרה שורות, מציגות שיחה בין ג'וקר לגנב. השיר זכה לפרשנויות שונות; כמה מבקרים ציינו כי הוא מהדהד שורות בספר ישעיהו, פרק כ"א, פסוקים ה'-ט'. דילן הוציא מספר הקלטות מהופעות חיות שונות, וגרסאות של השיר נכללות בכמה מאוספי להיטיו הגדולים הבאים.
"All Along the Watchtower", שזכה לגרסאות כיסוי של אמנים רבים, מזוהה מאוד עם הכיסוי שג'ימי הנדריקס הקליט עם The Jimi Hendrix Experience לאלבום האולפן השלישי שלהם, Electric Ladyland מ-1968. הגרסה של הנדריקס, שיצאה חצי שנה לאחר ההקלטה המקורית של דילן, נכנסה לטופ 20 בשנת 1968, זכתה בפרס היכל התהילה של הגראמי בשנת 2001, ודורגה במקום ה-48 ברשימת 500 השירים הגדולים בכל הזמנים של מגזין הרולינג סטון בשנת 2004 (מקום 40 בגרסת 2021). דילן ניגן את השיר לראשונה בהופעה חיה בסיבוב ההופעות Bob Dylan and the Band 1974 Tour, סיבוב ההופעות הראשון שלו מאז 1966. הופעותיו החיות הושפעו מגרסת הכיסוי של הנדריקס, עד כדי כך שהן נקראו כיסוי של גרסת כיסוי. דילן ביצע את השיר בהופעה חיה יותר מכל השירים האחרים שלו, עם יותר מ-2,250 רסיטלים.
הגרסה המקורית של בוב דילן > רקע והקלטה

לאחר תאונת אופנוע ביולי 1966, דילן בילה את 18 החודשים הבאים בהתאוששות בביתו בוודסטוק ובכתיבת שירים. על פי הביוגרף של דילן, קלינטון היילין, כל השירים של John Wesley Harding, אלבום האולפן השמיני של דילן, נכתבו והוקלטו במהלך תקופה של שישה שבועות בסוף 1967. עם ילד אחד שנולד בתחילת 1966 וילד נוסף באמצע 1967, דילן השתקע בחיי משפחה. דילן טען שהוא חשב על השיר במהלך סופת רעמים. הוא הקליט את "All Along the Watchtower" ב-6 בנובמבר 1967 באולפני קולומביה A בנאשוויל, טנסי, אותו אולפן שבו השלים את Blonde on Blonde שנה קודם לכן. את דילן, שניגן בגיטרה אקוסטית ובמפוחית, שני יוצאי נאשוויל מהסשנים של Blonde on Blonde: צ'ארלי מקוי על גיטרת בס וקנת בוטרי על תופים. המפיק היה בוב ג'ונסטון, שהפיק את שני אלבומיו הקודמים של דילן, Highway 61 Revisited ב-1965 ו-Blonde on Blonde ב-1966 ומהנדס הקול היה צ'ארלי בראג.
הגרסה הסופית של "All Along the Watchtower" נבעה משני טייקים שונים במהלך הסשן השני מתוך שלושה של John Wesley Harding. הסשן נפתח עם חמישה טייקים של השיר, שלבסוף הטייק השלישי והחמישי שחוברו ליצירת רצועת האלבום. לפי גריי, כמו ברוב הבחירות באלבום, השיר הוא יצירה אפלה ודלילה שעומדת בניגוד מוחלט להקלטות הקודמות של דילן מאמצע שנות ה-60.
הגרסה המקורית של בוב דילן > הלחנה ופרשנות לירית > מוזיקה

המוזיקולוג וילפריד מלרס, שציין את האזכורים התנ"כיים ב-"All Along the Watchtower", כתב כי השיר "מתעמת בגבורה, במנגינה איאולית מתנדנדת, בס מתנודד עמוק ומקצב דוחף, עם הכאוס של האדם שנפל". מלרס סבר כי תחושת האיום המבוטאת במילים "אינה חיצונית למנגינה שנותרה, בקשתותיה האציליות על הבס היורד להחריד, פרועה".
חוקר המוזיקולוגיה אלבין זק מוצא השפעה חזקה של בלוז בשיר שדילן פיתח מתוך חיבתו לבלוז של רוברט ג'ונסון ומצטט את הקדשתו של דילן ב-"Writings and Drawings by Bob Dylan": "לוודי גאת'רי ורוברט ג'ונסון הנפלאים שהציתו את זה ולרוח המנגינות המופלאה הנהדרת שמכסה את האחדות של כולנו". זק רואה את "All Along the Watchtower" כמראה שילוב של השפעות כתיבת הבלדות של גאת'רי והשפעות הבלוז של ג'ונסון על דילן. זק משווה את מילותיו של דילן בשיר ישירות לשיר "Me and the Devil Blues" של ג'ונסון, וקובע כי: "דילן חוקר פטליזם מפחיד כזה (של מילותיו של ג'ונסון) על ידי השתלת נרטיב של ניכור וחשש על מסגרת מוזיקלית של יציבות בלתי מתפשרת".
גרסת The Jimi Hendrix Experience

The Jimi Hendrix Experience החלו להקליט את הגרסה שלהם לשיר "All Along the Watchtower" ב-21 בינואר 1968, באולפני אולימפיק בלונדון. השיר מזוהה מאוד עם הפרשנות שג'ימי הנדריקס הקליט עם הלהקה לאלבום האולפן השלישי שלהם Electric Ladyland. הנדריקס נמשך מוזיקלית לשיריו של דילן מספר פעמים במהלך הקריירה שלו, לדברי המהנדס אנדי ג'ונס. הנדריקס קיבל קלטת סליל של הקלטותיו של דילן שלא פורסמו באותה תקופה על ידי היחצ"ן מייקל גולדשטיין, שעבד עבור מנהלו של דילן, אלברט גרוסמן. "(הנדריקס) הגיע עם הקלטות האלה של דילן וכולנו שמענו אותן בפעם הראשונה באולפן", נזכר ג'ונס. בתחילה התכוון להקליט את "I Dreamed I Saw St. Augustine", אך שינה זאת ל-"All Along the Watchtower". שנתיים לאחר מכן הוא גם הקליט את "Drifter's Escape" מתוך האלבום John Wesley Harding.
סטאבס כתב שזה היה השני מבין השירים של דילן שהנדריקס עיבד לסגנונו שלו, הראשון היה "Like a Rolling Stone" שנוגן מוקדם יותר במונטריי. שיר שלישי שהנדריקס עיבד לדילן הוא "Can You Please Crawl Out Your Window".
גרסת The Jimi Hendrix Experience > הקלטה

לדברי אדי קרמר, המהנדס הקבוע של הנדריקס, הגיטריסט חתך מספר רב של טייקים ביום הראשון של ההקלטות בינואר בלונדון, וצעק שינויי אקורדים לעבר דייב מייסון שהופיע בסשן וניגן בגיטרה נוספת בת 12 מיתרים. באמצע הפגישה, נגן הבס נואל רדינג לא היה מרוצה מההליכים ועזב. מאוחר יותר הוא ציין שהוא לא אהב את השיר והעדיף את הגרסה של דילן. מייסון תפס את מקומו על הבס. לדברי קרמר, את תפקיד הבס האחרון ניגן הנדריקס עצמו. חברו של הנדריקס וחבר של הרולינג סטונז, בריאן ג'ונס, תרם את הרעשים המופיעים בפתיח, שנוגנו על ידי ויברסלאפ. גרסה דלילה זו, ללא אוברדאבים הופיעה בסופו של דבר באוסף South Saturn Delta שיצא בשנת 1997.
קרמר וצ'אס צ'נדלר ביצעו מיקס לגרסה הראשונה של "All Along the Watchtower" ב-26 בינואר 1968, אך הנדריקס לא היה מרוצה מהתוצאה והמשיך להקליט מחדש ולבצע אובר-דאבינג של חלקי גיטרה במהלך יוני, יולי ואוגוסט באולפני רקורד פלאנט בניו יורק. המהנדס טוני בונג'ובי תיאר שהנדריקס נעשה יותר ויותר לא מרוצה ככל שהשיר התקדם, דיבב יותר ויותר חלקי גיטרה, והעביר את קלטת המאסטר מארבע רצועות לשתים-עשרה רצועות למכונה בת שישה-עשר רצועות. בונג'ובי נזכר: "הקלטת הרעיונות החדשים האלה פירושה שהוא יצטרך למחוק משהו. בשבועות שקדמו למיקס כבר הקלטנו מספר אוברדאבים, ניגבנו רצועה אחר רצועה. [הנדריקס] כל הזמן אמר, 'אני חושב שאני שומע את זה קצת אחרת'". ככל הנראה, הנדריקס ניסה להקליט את מה שזק כינה בשיר "צליל עמוק עם קצב כבד", שלא הודגש בגרסתו של דילן. בסוף הסשנים היו לקרמר ולהנדריקס 16 רצועות להשתמש בהן למיקס השיר שהפך במהרה לסינגל המיועד של האלבום.
גרסת The Jimi Hendrix Experience > קרדיטים

ג'ימי הנדריקס - שירה, גיטרה מובילה, גיטרת סלייד, גיטרה בס, מפיק, מיקסינג
מיטש מיטשל - תופים
דייב מייסון - גיטרה אקוסטית בעלת שנים-עשר מיתרים
בריאן ג'ונס - כלי הקשה שונים
אדי קרמר, גארי קלגרן - מהנדסים, מיקסינג